**აპორტული აკრობატიკა**

აკრობატიკა ბერძნული სიტყვაა და ნიშნავს “მაღლა მოსიარულეს“. საქართველოში გავრცელებული იყო , როგორც ხალხური ხალხური ფიზიკური ხელოვნება და ბავშვთა ფიზიკური აღზრდის სისტემის ერთ – ერთი მიმართულება. საქართველოში სპორტული აკრობატიკის განვითარებას დიდი წვლილი დასდო ტანვარჯიშის ერთ ერთმა ფუძემდებელმა გიორგი ეგნატაშვილმა, კოწო ბადრიძემ და ძმებმა კონსტანტინე და პავლე გრომოვებმა. კოწო ბადრიძემ საფუძველი ჩაუყარა წყვილთა და ჯგუფურ ვარჯიშებს საქართველოში. მოგვიანებით სპორტული აკრობატიკა დაინერგა საქართველოს სხვადასხვა რეგიონებში : აფხაზეთში, აჭარაში, ქუთაისში, რუსთავში, ცხინვალში, გურჯაანში და მარნეულში, რამაც ხელი შეუწყო ამ სახეობის განვითარებას. სპორტულ აკრობატიკაში პირველად საქართველოს ჩემპიონატი ჩატარდა 1938 წელს. 1980 წლიდან დღემდე ქართველი სპორტსმენები სისტემატიურად მონაწილეობენ მსოფლიოსა და ევროპის ჩემპიონატებზე, საერთაშორისო ტურნირებზე. სპორტულ აკრობატიკაში გვყვავს 13 ევროპისა და მსოფლიოს ჩემპიონი და პრიზიორი.

 1.გოგონათა სამეული: კიკალიშვილი ნანა,მნათობიშვილი მანანა და შალიკაძე მაია. 1980წ. – მსოფლიოსა და ევროპის აბსოლიტური ჩემპიონები და ორგზის მეორე პრიზიორები. 1981წ. – მსოფლიო თასის ვერცხლის მედლის მფლობელი და ორგზის მსოფლიო თასის ჩემპიონები ცალკეულ ვარჯიშებში. (მწვრთნელები: ვლადიმერ გურგენიძე, დალი თავართქილაძ) 2.გოგონათა წყვილი : სვეტლანა მკრტიჩიანი \_ ფეიქრიშვილი და ლუდმილა გლაზუნოვა. 1982 წ.– მსოფლიოს აბსოლიტური ჩემპიონები. მსოფლიო ჩემპიონები გუნდურ ჩათვლაში. (მწვრთნელები: ვლადიმერ გურგენიძე, დალი თავართქილაძე) 3.გოგონათა სამეული: გიორგობიანი ინგა, ანისიმოვა ნატალია, მაკარიჩევა სვეტლანა. 1988წ. – ევროპისა და მსოფლიოს აბსოლიტური ჩემპიონები. 1990წ. – ევროპისა და მსოფლიოს ვერცხლის პრიზიორები. ევროპისა და მსოფლიოს ჩემპიონები გუნდურ ჩათვლაში. (გიორგობიანი ინგა, ანისიმოვა ნატალია, ოვოიანი ირა.) (მწვრთნელები: ვლადიმერ გურგენიძე და დალი თავართქილაძე) 4.ვაჟთა ჯგუფური ვარჯიში: ბუზიაშვილი რამაზი, აბუაშვილი ემზარი, კარტოზია დიმიტრი და პაპოშვილი ივანე. 1994წ. – ევროპის ჩემპიონატის ბრინჯაოს მედლის მფლობელები, ცალკეულ ვარჯიშში. (მწვრთნელი: თამაზ ბუზიაშვილი) სპორტულ აკრობატიკაში ევროპისა და მსოფლიოს ჩმპიონატები იმართება სამ ასაკობრივ ჯგუფში: 1) 11–16 ასაკობრივ ჯგუფში(პატარები) 2) 12–19 ასაკობრივ ჯგუფში(ახალგაზრდები) 3)15 და ზევით (დიდები)

 ევროპისა და მსოფლიოს ჩემპიონატები იმართება ჯგუფურ სახეობებში სადაც მონაწილეობენ: 1. გოგონათა წყვილი

 2.ვაჟთა წყვილი

 3.შერეული წყვილი

 4.გოგონათა ჯგუფური ვარჯიში(სამეული)

 5.ვაჟთა ჯგუფური ვარჯიში(ოთხეული)

 შეჯიბრების დროს სპორტსმენები ასრულებენ სამ ვარჯიშს

 1.სტატიკური ვარჯიში

 2.დინამიკური ვარჯიში

 3.კომბინირებული ვარჯიში